**O xogo dos aros**

**Obxectivo**: traballo en grupo, colaboración entre compañeiros, enfrontamento a unha tarefa descoñecida

O grupo ponse todo en pé e forma unha roda dándose todos as mans. O profesor coloca en dous puntos distintos da roda dous aros (tipo hula-hop), un deberá ir cara á esquerda e outro cara á dereita ata volver ao punto de partida sen que os rapaces se solten as mans, polo que estes deberán pasar a través do aro. O problema xurde cando os dous aros se cruzan. Ademais, antes de comezar a actividade preguntámoslles cánto tempo creen eles que lles vai levar cumprir o obxectivo.

Qué observamos:

Normalmente, o grupo tende a ser pesimista, cando nos enfrontamos a unha tarefa nova é descoñecida parécenos moi difícil, polo que seguramente calculen moito mais tempo do que lle vai levar en realidade. Se despois de conseguido o obxectivo lles pedimos que o repitan e que novamente volvan marcar un tempo, nesta ocasión tenderán a baixar a marca anterior (sabemos ao que nos enfrontamos e podemos superarnos)

.- Debemos fixarnos se se axudan entre eles, se se apuran ou gritan, se están pendentes só de facelo ben eles e non do obxectivo común. Se se lle fai notar a algún o comentario negativo cara a un compañeiro, na segunda volta vai procurar non facelo e seguramente tenda a axudar. Debemos facer notar o cambio de actitude e valoralo positivamente

.- Conseguimos a participación de todos, tamén daqueles que normalmente quedan ao marxe.