**O xogo do pirulí**

**Obxectivo**: comprobar o grao de axuda ao compañeiro para acadar o obxectivo común

**Dinámica**: colócanse os alumnos un fronte ao outro formando dúas filas. Pídeselles que estendan o brazo esquerdo cara ao compañeiro (ou o dereito se son zurdos) mentres manteñen o outro brazo no lombo e lles damos a cada un deles un chupa-chups ou piruleta.

O obxectivo é que todos os membros do grupo deberán conseguir abrir o seu "pirulí" coa condición de que só poden empregar a man que está estendida (nin a boca nin a outra man).

A diferenza entre uns grupos e outros é o tempo que tardan en darse conta de que poden axudarse entre eles. Pode darse o caso tamén de que ás veces axudan ao compañeiro que está ao lado e a outros grítanlles.

Cando remata o xogo, valórase quén estivo máis pendente de abrir o seu pirulí que de conseguir o obxectivo común de que todos conseguiran abrilo. Coméntase tamén que tipo de comunicación houbo entre os membros do grupo e quén axudou e qué tipo de axuda deu